
DISSERTATIO  MEDICA 

INAUGURALIS, 

DE 

RHEUMATISMO. 

AUCTORE  GEORGIO  WILKIE. 

PROCEMIUM. 


Beato  almae  naturae  consilio,  aeris  om- 
nium regionum  vicissitudines  institutae 
sunt.  Absque  enim  hisce  alternationibus, 
jovis  ambientis  elementum,  utcunque  pu- 
rum, stagnaret,  putresceret;  saltem  marces- 
ceret, dotesque  noxias  acquireret,  ut  mul- 
tis philosophorum  tam  experimentis  quam 
ratiociniis  satis  constat.  Quinimo  pulchrae 
tempestatum  vicissitudines,  veris,  aestatis, 
autumni,  hyemis,  quibus  nihil  vitae  animali 
ac  vegetabili  gratius  vel  commodius  esse 
potuit,  inde  omnino  pendent ; atque  “ gra- 

“ tae  vices  veris  et  Favonii  ” non  aliam  ag- 
noscunt originem. 

Nihilominus,  haec  naturae  providae  be- 
neficia suis  incommodis  non  carent.  Saepe 
enim,  propter  mutatum  jovis  aequihbrium, 
aeris  alternatio  fit  magis  subita,  quam  cor- 
poris humani  conditio  praesens,  vel  vitae  ci- 
vilis necessitates  tuto  pati  possunt.  Quo 
enim  plus  agunt  vasa  sanguifera  et  genus 
nervosum,  eo  mobiliora  evadunt : atque  sub 
exercitatione,  vel  aere  calidiore,  utraque 
compago  ad  velociorem  actionem  cietur.  Si 
vero  his  conditionibus  praesentibus,  subitum 
frigus  vel  rarefactio  ingens  accedit ; frigus 
quod  fibram  omnem  animalem  potissime 
adstringit,  vascula  -summae  cutis  necessario 
contrahit,  secretionem  eorum  imminuit,  su- 
dorem eapropter  reprimit,  et  innumeris  ma- 
lis vitiisque  originem  praestat. 

Hujusmodi  sunt  omnes  fere  Pklegmasiae 
CuLLENi ; Febres^  Profluvia^  Alvi  fluxus,  Co- 
lica, Cutis  vitia,  Paralyses.  Horum  autem 

longe  frequentissimae  sunt  Phlegmasiae,  ex- 
que  Phlegmasiis  Rheumatismus.  Neque 
vero  sola  frequentia  inter  Phlegmasias  Rheu- 
matismus eminet ; namque  vitae  licet  mi- 
nus infestus,  misere  tamen  victimas  suas 
torquet,  in  raorbosque  graviores  facile  et  cre- 
bro conjicit.  Igitur,  non  mihi  crimini  dan- 
dum putavi,  si  hoc,  tam  grave  malum,  pro 
argumento  tentaminis  mei  assumpserim. 


DE  RHEUMATISMI  HISTORIA. 


Rheumatismus  vocabulum  haud  Plinio 
antiquius,  a verbo  Graeco  Vum  fiuo  manifeste 
derivatur,  atque  humores  in  partem  affec- 
tam incubuisse  significat.  Morbus  tamen 
apud  veteres  haudquaquam  incognitus  fuit ; 
sed  Celsus,  et  Hippocrates,  quem  ille  se- 
quitur, plerumque  cum  morbo  articulorum 
confundere  videntur  ; hoc  est,  cum  podagra, 
de  qua  ut  etiam  hodie  discernatiii-,  summa 

opus  est  cura.  Apud  Aret^eum  et  medi- 
cos Graecos  recentiores,  saepenumero  occur- 
rit, nec  inter  arenas  suas  torridas  Arabes 
\ 

neglexisse  videntur.  Nihilominus,  ante  Sy- 
DENHAMUM  quidem  et  clarissimum  Boer- 
RHAAVIUM,  morbus  a caeteris  qui  articulos 
infestare  solet,  non  bene  distinctus  est ; adeo 
quidem  ut  magno  huic  viro  plena  Rheuma- 
tismi enucleatio  debeatur.  Vocat  quidem 
“ morbum  frequentissimum  Arthritidi,  Po- 
“ dagrae,  Scorbuto  agnatum.”* 

Tunc  subnexit  definitionem  utique  haud 
malum,  sed  temporum  eorum  more,  non- 
nihil pathologiae  humoralis  secum  attrahen- 
tem. Cl.  Sauvagesius  in  Nosologia  sua 
rem  diligenter  elaboravit.  Definit  ita : “ Est 
“ diuturnus  musculorum  in  artibus  potissi- 
mum  dolor,  sine  coryza,  raucedine,  ac 
“ rheumate.”!  Viginti  tamen  quatuorque 
species  fecit,  longa  varietatum  causae  sedis- 
que ostentatione  ; duae  autem  ejus  primae 


* Aph.  1490. 


t Morb.  IV.  33. 

species,  Rheumatismus  acutus,  et  R.  vulga- 
ris omnes  species  ejus  notatu  dignas  com- 
prehendunt. Reliquae  ut  dixi,  aut  ineptae 
aut  inutiles  sunt. 

CuLLENus  vero  longiore  quidem  sed  ac- 
curatiore definitione  morbum  depinxit  : 
“ Morbus  ab  externa  et  plerumque  evidente 
“ causa ; pyrexia  ; dolor  circa  articulos,  mus- 
“ culorum  tractum  sequens,  genua  et  reli- 
“ quos  majores,  potius  quam  pedum  vel  ma- 
“ nuum  articulos  infestans,  calore  externo 

auctus.” 

Quandoquidem  morbus  duas  saepe  formas 
induat,  acutam  et  longam,  plerique  scripto- 
res in  R.  acutam  et  R.  chronicam  diducunt. 
CuLLENUs  vero  an  diversa  causa  exoriantur 
ambiguus,  pro  speciebus  vel  generibus  di- 
versis ponere  noluit,  sed  chronicam  formam 
acutae  hisce  verbis  subnectere  maluit,  no- 
mine, ut  ipse  autumat,  non  inepto  Arthrody- 
niae  superimposito.  “ Rheumatismi  sequela 
“ est, 

“ ARTHRODYNIA. 


“ Post  Rheumatismum,  nisum  violentum, 
“ vel  subluxationem ; dolores  artuum  vel 
“ musculorum,  sub  motu  praesertim,  aucti, 
“ plus  minusve  fugaces,  calore  lecti  vel  alio 
“ externo  levati ; artus  debiles,  rigidi,  facile 
“ et  saepe  sponte  frigescentes ; pyrexia  nul- 
‘‘  la  ; tumor  plerumque  nullus.”  Hae  qui- 
dem duae  definitiones,  species  Rheumatis- 
mi supradictas  satis  bene  interstinguunt. 
Quum  vero  saepe  accidat,  quod  Arthrody- 
nia  Rheumatismi  acuti  sequela  sit,  lento  ta- 
men gradu  in  posteriorem  prior  transire  con- 
suevit, ut  vix  vel  ne  vix  quidem  limites  in- 
dicari possunt.  Nihilominus  distinctio  tam 
sensu  practico,  quam  pathologico,  perutilis 
est,  ac  suo  loco  recensebitur.  Tempus  mo- 
net ut  morbi  historiam  subnectam. 

Ut  caeterae  Pyrexiae,  ita  Rheumatismus 
ab  horroribus,  lassitudinisque  sensu  ; non- 
nunquam  algoris,  per  dorsum  et  membra  ma- 
jora propagati,  accedit.  Paulo  post  calor  so- 
lito vehementior,  sitis,  molestia  quaedam  ac 
inquies,  motus  omnis  vel  conatus  impatiens, 
superadditur.  In  majore  gradu  oscitatio, 
brachiorum  pandiculatio,  etiam  spiritus  dif- 
ficilis ; praesertim  si  morbus  musculos  tho- 
, raci  obductos  occupaturus  sit.  Pauculis  eo- 
; dem  fere  tempore  cum  frigore,  vel  paulo  an- 
tequam inhorruerint,  vomitus  fit,  saltem  ad 
hunc  molimina,  et  nausea.  Rarior  tamen  hoc 
[ morbo  quam  aliis  pyrexiis  videtur;  atque, 
verisimile  est,  fortuita  quadam  pendet  causa. 
' Pulsus  concitus,  durus,  plenus ; sanguis  de- 
I tractus  crusta  coriacea  alba  contegitur,  quae 
% saepe  in  centrum  quoddam  contrahi  videtur, 
r'  Cutis  calida  et  saepenumero  arida  existit,  ita 
t>  tamen  ut  exempla  haudquaquam  rara  den- 

I tur,  quibus  sudor  viscosus,  frigidulus,  copi- 
¥ ose  sed  inaequaliter  per  membra,  toto  morbi 
ii  curriculo  erumpit.  Quae  hujus  diversitatis 

II  causa  sit,  minime  constat.  Sudor  utique 

non  criticus  est,  nec  dolores  minimum  de- 
linit : quin  gravissimos  saepe  cruciatus  co- 
mitatur. 

Facies  modo  pallida,  modo  rubra;  sed  de- 
cedente febre  semper  pallida ; lingua  alba 
est,  alvus  plerumque  adstricta,  licet  nonnun- 
quam  naturalis,  paucis  laxa ; nonnullis  scy- 
bala  cum  justo  stercore  descendere  viden- 
tur, absque  vero  morbi  levamine. 

Urina,  quod  ad  copiam  et  colorem  atti- 
net, diversissima.  Aliquando  enim  rubra, 
parca,  acris,  nihil  demittens : alias  roseum 
quiddam  pulcherrimum  matulae  illinit ; at- 
que in  Arthrodyniam  converso  morbo,  fe- 
bre abacta,  materiam  quam  sedimentum  la- 
teritium plerumque  vocant.  Prius  illud  ex 
urina  dejectum  acidum  rosacicum  esse:  Pos- 
terius vero  acidum  uricum,  cum  phosphate 
calcis  concopulatum  chemicorum  pericula 
monstrant.  Quinimo  urinam  nihil  praeci- 
pitantem protinus  sub  initio  morbi  visam, 
copiosum  quiddam  dejicere  si  chloridum 

Hydrargyri,  addas,  jamdudimi  ostendit 
; Cruickshank,*  necnoii  FouRCROY.f  Ni- 
mirum in  omnibus  fere  inflammationibus  al- 
buminis nonnihil  urinae  addi  solet ; atque 
hoc  principium  chlorido  hydrargyri  preci- 
pitari  nemo  ignorat. 

Hujus  vero  morbi,  dolor  ac  molestia  sig- 
' num  praecipuum  est.  Multis  quidem  ex- 
^ em  piis  primum  quoque  indicium  est ; atque 
i multivagus,  circumcirca  per  corpus  volitat, 
i quasi  sedem  flituram  selecturus.  Violentia 
, hujus  doloris  nihil  incertius  est.  Alios  qui- 
i dem  summo  cruciatu  extorquet,  ut  prae  do- 
j lore  palam  vociferare  coacti  sint.  Alios  haud 
\<  ita  graviter  habet,  cum  febre  plus  minus  in- 
1 gravescens.  Musculos  voluntarios  praesertim 
afficit,  ante  reliquos  cuti  propriores,  quippe 
f qui  coeli  injuriis  magis  pateant. 

f Pari  ratione  membrorum  superiorum  ac 
I inferiorum  rtiusculi  plerumque  afficiuntur  ; 
^ — 

I ♦ Phil.  Mag.  II.  240.  + X.  166. 

I B 

maxime  circa  articulos.  Nec  tamen  aliae 
partes  immimes  ; caput,  cervix,  dorsum,  pec- 
tus, abdomen,  lumbi,  perinaeum,  carpus,  tar- 
sus,  identidem  laborant.  Cullenus  trac- 
tum musculorum  sequi  docet;  sed  raro  hunc 
cursum  indicatum  vides.  Proculdubio  de 
alio  in  alium  musculum  saepe  migrat,  majo- 
res prae  minoribus  articulos  corripiens,  apo- 
neuroses demum  et  tendines.  Pressu  mo- 
tuque partis  augetur,  et  sensum  quasi  rigidi- 
tatis cum  dolore  impertit.  Minime  vero  sibi 
constans  est,  ut  aliarum  inflammationum, 
vacillat, reciprocatque  magis  etiam  vehemen- 
tia quam  sede.  Febrem  inter  ac  dolorem  | 
consortium  quoddam  intercedere  videtur;  I 
nam  febris  vespere  ingravescit,  deinde  totam  j 
per  noctem  urget  tum  etiam  sedem  maxime 
mutans. 

Aliquando  musculos  non  voluntarios  la-  ^ 
ryngeos,  intercostales,  diaphragma,  cor  ip-  -i^ 
sum,  occupare  visus  est  Rheumatismus.  || 
Alias  subito  ad  viscus  aliquod  internum  ij 
transfertur;  ad  cerebrum,*  fauces,  dentes,  9 


* Boerhaave,  Apli.  1491. 

gingivas,  cor,  ventriculum,  intestina.  Hae 
quidem  translationes  morbo  ipso  longe  peri- 
culosiores saepe  brevi  spatio  trucidant. 

Post  dolorem  corpore  inchoatum,  pars  af- 
fecta tumescere,  citoque  rubescere  incipit ; 
scilicet  inflammatione  ad  structuras  externas 
proserpente,  dolor  internarum  mitigatur  par- 
tium, at  non  fugatur,  quamvis  jam  quam 
olim  magis  fixus  sit.  Ad  diem  fortasse  de- 
cimum quartum  durabit,  nec  raro  etiam  ad 
vigesimum  primum,  licet  ante  saepius  rece- 
dat. Ad  hoc  tempus,  ut  auctor  est  Frederi- 
cus  Hoffmann,  pars  affecta  vehementer  su- 
dat ; sed  initio  morbi  pars  dolens  arida  est, 
etiam  quando  caeierum  corpus  sudore  per- 
funditur. Alii  scriptores  minus  confirmant. 

Raro  in  suppurationem  transit,  quidcun- 
que  de  ea  re  magnus  vir  memoriae  tradide- 
rit,* atque  in  gangraenam  adhuc  rarius.  Ef- 
fusio quidem  lymphae  coagulRbilis  in  telam 


* CuLL.  Prim.  Lin. 

cellulosam,  tendinumque  thecas,  naturalis, 
atque  post  resolutionem,  constans  Rheuma- 
tismi terminatio  existit.  Dividendum  ta- 
men inter  morbum  ipsum,  atque  sequelas 
morbi  est.  Rheumatismus  ad  cor,  viscera, 
ac  interna  translatus,  saepe  suppurationem 
et  ulcerationem  generare  visus  est : licet  ibi 
quoque  lymphae  effundendae  magis  faveat. 

Vix  unquam  lethalis  est,  sanitatem  vel 
arthrodyniam  quasi  metas  suas  naturales  ha- 
bet. Ad  partes  internas  translatus  metu 
plenus  est,  atque  mortes  valde  subitas  su- 
perinducere solet.  Quid  Abekcrombie  de 
fine  ejus  in  paralysin,  hemiplegiam  dixit, 
omni  attentione  dignum  puto,  sed  hanc  va- 
rietatem nunquam  mihi  contigit  videre. 

Terminationem  ejus  communem  in  ar- 
throdynia  breviter  perstringere  nunc  liceat. 
Qui  vero  graphicam  definitionem  quam 
supra  e Culleno  mutuatus  sum,  perlegerit, 
is  non  longam  historiae  ambagem  desi- 
derabit. 

Debilibus,  leucophlegmaticis,  familiaris  est, 
tamen  nullos  praeterit.  Naturales  corporis 
functiones  non  perturbat : ita  quidem  ut  py- 
rexia,  rubor,  saepe  quidem  tumor  partis  do- 
lentis absint.  Dolor  obtuse  angit;  motu 
primo  exacuitur,  continuato  vero  tandem 
insigniter  levatur ; ut  nuper  Edinensis  qui- 
dam hac  ratione  Rheumatismum  sanare  ao-. 
gressus  sit.  Molestia  quaedam  obscura  per- 
petua articulum,  etiam  totum  membrum 
vel  regionem  vexat:  friget,  torpet,  neque 
causis  idoneis  adhibitis,  naturahter  sudat  : 
raris  tantum  exemplis  sudor  gelidus,  tenax, 
effunditur.  Porro  dolor  urget,  frigore  auc- 
to : calore  vero  diminuitur,  praesertim  lecti 
vel  vestium  calore. 

Leviora  ejus  exempla  easdem  fere  partes 
ac  Rheumatismus  acutus  occupant : sed  ma- 
gis articulos  impetere  videtur,  et  in  graviori- 
bus, articulos  amplos  praesertim  afficit.  Se- 
dem subinde  mutat,  parte  relicta  nihilomi- 
nus imbecilla  rigida  : ad  arthrodyniam  no- 
vam pronissima. 

Diu  plerumque,  saepe  ad  vitae  finem 
morbus  trahit.  Nonnunquam  in  paralysin 
vel  subluxationem  partis  desinit ; vix  in  hy- 
drarthum*  ; anchylosinf  Gregorii,  et  ali- 
orum scriptorum,  haud  recuso. 


DE  CADAVERIS  SECTIONE. 

Lon  gissima  forma  Rheumatismi  ad  vitam 
extremam  durare  solet.  Hinc  crebrae  inci- 
dendi occasiones ; sed  si  membranas  incras- 
satas, induratas,  vicinisque  organis  adhae- 
rentes, glutinamentum  densum  quoddam 
tendinum  vaginis  infusum  excipias,  nihil 
est  quod  lectorem  morari  mereatur. 

In  Rheumatismo  acuto  mortes  multo 
rariores,  aliquando  tamen  obveniunt.  His 
fere  lymphae  effusio  minor  est,  caetera  sub- 
similia, nec  ab  aliorum  tumorum  ingenio 
discrepantia. 


* CuLL.  Prini.  Lin.  448. 


f CoNSP.  581. 

j Postremo,  si  quando  Rheumatismus  ad 
. organa  interna  regestus  fuerit,  signa  commu- 
nia inflammationis  iis  praestat.  Pericardium, 
exempli  gratia,  rubet,  lamina  lymphae  co- 
agulantis intus  obtegitur,  serum  multum  in 
cavitatem  suam  profundit,  tandem  puris 
nonnihil.  Cor  signa  inflammationis  vulga- 
ria ostendit,  vasculis  turgidis,  lympha  effusa ; 
et  in  casibus  gravioribus  ulcera  purulenta. 

DE  CAUSIS. 

1.  Causae  praedisponentes.  Hae  sunt 
temperamentum  sanguineum,  aetas  florens, 
proclivitas  haereditaria. 

2.  Excitantes  sese  in  easdem  species,  ac 
nos  supra  morbum,  dividunt. 

j Rheumatismi  acuti  sola  causa  frigus  est. 

, Hoc  autem  variis,  propemodum  infinitis  fon- 
tibus originem  ducit.  Conclavium  enim  ca- 
lore nostrum  inaequali  fit,  uti  alia  prae  alia 

corporis  parte  vehementer  hyeme  frigescat ; 
alia  quidem  calescat. 

Crebrae,  atque  ut  mos  jubet,  figurae  ves- 
tium miltationes,  alia  frigoris  origo.  Incauta 
quoque  earundem  depositio  eodem  pertinet. 
Coeli  vero  intemperies,  et  assiduae  aeris  vi- 
cissitudines, sive  vertente  anno,  sive  tempes- 
tate, longe  principes  Rheumatismi  causae 

sunt.  Vices  enim  omnes  hoc  vitium  habent, 

•» 

ut  vel  irritabilitatem  vasculorum  augeant, 
vel  lumina  eorum  constringant.  Hinc  im- 
minutum frigus  corpus  succedenti  algori 
praeparatum  dat : auctum  vero  cutis  vasa 
constringit.  Rheumatismum  affert.  Minus 
igitur  interest,  an  locus  aliquis  polo  vel 
aequinoctio  propior  sit ; sed  an  aer  ejus  vi- 
cissitudinibus sit  obnoxius.  Hinc  multae 
terrae,  soli  propius  admotae,  ut  Americanae, 
tamen,  propter  alternationes  Rheumatismo 
infestantur  : dum  plagae  Europae  frigidissi- 
mae restant 'fere  immunes. 


Sed  calor  coeli  frigiisve  non  sola  causa. 

Aqua  hygrometrica,  quam  supradictae  mu- 
tationes aerem  in  corpus  deponere  cogunt, 
evaporata  exinde  novus  refrigerationis  fons 
evadit.  Quin  experimentis  Clarissimi  olim 
Wells*,  satis  liquet,  conditionem  nubium, 
ac  aliorum  meteorum,  frigus  non  tantum 
terrae,  sed  animalium  maximopere  afficere. 
Nubibus  enim  rarefactis  vel  ablatis,  om- 
nium rerum  naturae  superficies  in  coelum 
patidum  calorem  suum  irradiat,  atque  ipsa 
pari  passu  refrigeratur.  Hinc  sequitur 
homines  nubilo  coelo  utentes,  ad  Rheu- 
matismum valde  proclives  existere  de- 
bere. 

Tantum  de  acuta  morbi  forma.  Rheu- 
matismus quidem  chronicus,  seu  arthrody- 
nia,  originem  saepissime  ab  acuto  derivat 
sed  postquam  semel  hic  antecesserit  ab  aliis 
omnibus  causis  quae  eum  gignere  modo 


* Ort  passim. 

dixi.  Praeter  vero  has  ab  ictu,  nisu  vio- 
lento, vel  subluxatione  oriri  potest  nec  raro, 
perinde  ac  Rheumatismus  acutus,  sine  causa 
manifesta. 

3.  Causa  proxima,  vel  theoria,  secundum 
Roerhaavium,  est,  “ Inflammatio  in  arte- 
“ riis  lymphaticis  membranarum,  quae  ad 
“ ligamenta  juncturarum,  non  tam  saeva  ut 

in  suppuratione  eat  Eadem  fere  Cul- 
LENO  sententia  fuit,  sed  ampliata.  Credidit 
enim  frigus  spasmum  in  vasis  minimis  arti- 
culorum efficere,  atque  inde  inflammatio- 
nem quandam  fibrarum  et  membranarum 
subsequi.  Porro  propter  causam  excitan- 
tem cito  ablatam,  inflammationem  nec  in 
gangraenam  nec  in  suppurationem,  quae 
alias  terminationes  ejus  solitae  sunt, desinere. 
Haec  quidem  sententia  hodiernis  plerisque 
medicis  arridet ; nisi  forte  Doctorem  Bal- 
FouR,  Edinensem,  excipias.  Hic  enim  dila- 


Aph.  1493. 

tationem  quandam  vasculorum  accusat,  qua- 
I lem  tundendo  ac  comprimendo  haud  diffi- 
I culter  se  fugare  credit. 

Vetustiores  opiniones  e latebris  suis  pro- 
ducere supersedeo.  Alii  acrimoniam  humo- 
rum, alii  lymphaticorum  vasorum,  alii  nervi 
inflammationem  causati  sunt,  sed  nemo  sa- 
tis probabili  documento  suffultus. 


BE  DIAGNOSI. 

Rheumatismum  distinguere  oportet,  a 
Podagra,  Scorbuto,Lue  Venerea,  Periostitide, 
; generatim,  ab  inflammationibus  variis  loca- 
I libus  speciatim.  Primo  de  Podagra.  Rheu- 
i matismus  juvenes  plerumque  adoritur  ple- 
I nos,  sanos,  vigentes  ; otio  autem  et  luxuria 
i fractos  senes  podagra  occupat.  Haec  a vi- 
i tio  haereditario,  illa  vix,  aut  ne  centesimo 
I quidem  exemplo,  pendet.  Podagra  porro 

translationem,  sed  non  eandem  patitur ; nam 
vix  ab  alio  ad  alium  musculum  transit  sed 
potius  ad  partes  internas.  Febris  Rheuma- 
tismi perpetua,  Febris  Podagrae  crebris  re- 
missionibus interrupta.  Causae  porro  valde 
diversae  sunt.  Sed  conditio  ventriculi  maxi- 
ma res  est,  nec  temere  aliquem  fefellit.  Ra- 
ro in  Rheumatismo  incipiente  stomachus 
laborat ; rarissime  in  podagra,  si  unquam,  in- 
teger est, 

t 

A doloribus  scorbuticis  distinguiturRheii- 
inatismus,  febre  sua,  pulsu  fere  praeter  soli- 
tum valido  ; dum  in  scorbuto,  color  urinae  | 
lividus,  computrescentis  corporis  signa,  de- 
bilitas ingens  prominent. 

A syphilide  distinguitur  febre  quae  syphi- 
lidi fere  nulla  ; situ  doloris  in  Rheumatismo 
apud  fines,  in  syphilide  media  apud  ossa. 
Porro  lecti  calor  syphilidem  exasperat,  al- 
terum vero  lenit. 

A })eriostitide,  eo  quod  calor  compescat 
hujus,  augeat  prioris  dolorem. 

Inflammationes  topicae  sigillatim  discri- 
' minandae  sunt.  Pneumoniam  a pleurody- 
I nia  febris  et  pressus  distinguit : Nephriti- 
I dem  a lumbagine,  urinalium  ac  genitalium 
I affectus,  morbum  coxarium  a sciatica,  mem- 
bri deformitas,  febrisque  hectica. 


DE  PROGNOSI. 


De  morbo  aliquo  praesagium  bifariam 
respicere  debet : ad  periculum  vitae  necnon 
ad  morbi  probabilem  curationem.  Quod‘ 
ad  vitam  attinet  prognosis  tutissima  est : 
imo  acuti  Pheumatismi  curatio  raro  fallere 
solet. 

Contra  si  artbrodynia  sit,  quamvis  me- 
dicina multum  delinire  valeat,  raro  sanatur  ; 
ideoque  utcunque  sospes  sit  vita  cautissime 
de  curatione  prognosticiore  oportet. 

Postremo  si  ad  partes  internas  metastases 
fiant,  summo  periculo  versatur  aeger,  prae- 
sertim si  cor  vel  cerebrum  impetus  trans- 
lationis corripuerit. 


DE  CURATIONE. 

Medendi  consilia  duo  se  offerunt; 

I.  Morbi  violentiam  praesentem,  sedare. 

II.  JNIorbi  cursum,  quantum  liceat,  inter- 
cipere. 

Ad  primum  consilium  laudata  sunt  san- 
guinis missio,  purgantia,  sedantia,  epispasti- 
ca,  compressio;  balneum  frigidum,  calidum, 
A^apcrarium ; cincbona,  arsenicum,  abstinen- 
tia. De  iis  sigillatim  breviter  agendum 
erit.  Sanguinis  detractio  omnium  princeps 
remedium  est.  Plerumque  una  Uberabs  de- 
tractio, pro  aegri  aetate  viribusque  satis 
erit ; sed  si  signa  nihil  leniora  appareant, 
corpus  robustum,  juvenile,  tuto  iterabitur. 

Nihilominus  hoc  validissimo  remedio  haud 
abutendum  erit,  quoniam  corpus  mire  de- 
bilitet ; nimium,  non  tantum  morbum  pro  - 
trahit,  sed  proclivitatem  ad  arthrodyniam 
saepenumero  gignat.  Caute  igitur  post  san- 
guinis quod  satis  sit  vena  abstractum,  cu- 
curbitam vel  hirudines  potius  adhibeant : 
quorum  quidem  virtus  aliqua  specialis  in 
morbis  articulorum  esse,  multis  creditur. 

Ex  omni  hominum  memoria,  in  morbis 
febrem  acutam  habentibus,  usurpata  sunt 
diaphoretica,  tartras  antimonii,  et  ipecacu- 
ana  ad  hunc  usum  maxime  accomodari  pu- 
tantur ; quippe  quia  nausea  quam  moveant, 
haud  minus  utilis  videatur  quam  humorum 
ad  cutem  impetus.  Tinctura  guiaci  simplex, 
j vel  ammoniata,  acetas  ammoniae,  carbonas 
i ammoniae,  opium,  aether  sulphuricus,  calo- 
I melas  cum  opio  conjunctus,  hunc  ad  finem 
\ suis  laudibus  non  carent.  Omnium  vero 
^ optimum  videtur  renovatum  nuper  remedi- 
' um  balneum  vaporarium,  vel  sulphureum.^ 


* ScoTT,  Append. 

Purga7itia  ambiguae  efficaciae  sunt ; sed  ( 

quando  alvus  adstricta  est,  vel  ullo  modo  ( 

perturbata,  exhiberi  debent. 

Sedantia. — Opium,  digitalis,  conium  macu-  j 

latum,  hyoscyamus,  et  alia  multa  narcotica 
eo  nomine  adhibita  ac  laudata  fuere.  Opium 
sedat  dolorem  quidem,  sed  nimis  stimulat, 
quapropter  hyoscyamo  et  digitali  proponen- 
dum. Refrigerantia  et  diluentia  optime 
proficiunt.  Digitalis  in  desuetudinem  venit. 

Cinchona  etiam  adhuc  inter  plures  famam 
quam  a Fordyce  et  Haygarth  accepit,  j 
retinet.  | 

i' 

Compressio,  saltem  pulsatio,  olim  a Celso  in  [ 

articulorum  dolore  laudata,  nuper  a Doctore  \ 
Balfour  in  antiquum  honorem  restituta  il 

fuit,  multumque  ampliata.  Partem  enim 
dolentem  non  ut  Celsus  vesica  inflata  pulsat, 
sed  fascia  lanea  gyratim  circumvolvit,  inde 
actionem  morbosam  repressum  iri  autumat. 

Quod  arthrodyniam  attinet,  remediorum 
multitudo  inertiam  suam  nimis  aperte  edo- 
cet. 

Diaphoretica  optima  ; haec  tamen  supra 
dedimus. 

Balneum  frigidum,  et  sub  divo  exercitatio 
proxima  his  sunt ; imo,  ut  vere  dicam,  om- 
nium plurimos  sanatos  praestant. 

Stimulantia  quoque  multiplicia.  Vapor 
aquae  calidae  antiquum  remedium  est,  et 
recentiorum  experientia  probatissimum.  Cu- 
curbita sicca,  olea  stimulantia,  maxime  tere- 
binthinae, vis  electrica,  balneum  sulphureum 
saepe  mire  proficiunt,  saepe  spem  omnino 
decipiunt. 

Denique,  roborantia  omnia,  coelum  mite, 
aequabile;  cibus  simplex,  concoctu  facilis, 
nutriens,  exercitatio  diurna,  optimum  pro- 
phylacticum  constituunt.  Tritum  est  et 

fere  anile  adagium,  “ lanam  ac  patientiam” 
Rheumatismi  unica  esse  remedia;  harum 
vero  prior  si  non  remedium,  saltem  propug- 
naculum firmissimum  contra  novos  impetus 
morbi  praebet.  Atmosphaeram  quasi  cor- 
pori circumjicit  aeris  calidioris,  utque  cutis 
spiret,  sudor  fluat  ubertim,  efficit. 


riNis. 


